Reziumė

Valstybinės mokesčių inspekcijos prie Lietuvos Respublikos finansų ministerijos viršininko 2004 m. balandžio 21 d. įsakymas Nr. VA-55 „Dėl Pridėtinės vertės mokesčio sąskaitų faktūrų registrų duomenų tvarkymo ir pateikimo taisyklių patvirtinimo“ (toliau – Įsakymo) keičiamas, atsižvelgiant į Lietuvos Respublikos pridėtinės vertės mokesčio įstatymo Nr. IX-751 13, 28, 31, 32, 57, 58, 64, 71, 711, 72, 74, 75, 77, 79, 80, 81, 83, 84, 85, 881, 891, 92, 97, 98, 106, 117, 118 straipsnių ir 2 priedo pakeitimo ir įstatymo papildymo 712, 741 ir 883 straipsniais įstatymo projekto nuostatas[footnoteRef:1].

Atsižvelgiant į tai, kad PVM įstatymo projekto 77 straipsnio 11 dalyje nustatyta, kad PVM mokėtojams, taikantiems smulkiojo verslo schemą Lietuvoje, netaikomos šio Įstatymo nuostatos, nustatančios prievoles ir teises asmenims, registruotiems PVM mokėtojais prekių tiekimo ir (arba) paslaugų teikimo tikslais ir netaikantiems smulkiojo verslo schemos Lietuvoje, jeigu šiame Įstatyme nenustatyta kitaip, Įsakymas papildytas nuostatomis, kad PVM mokėtojai, taikantys smulkiojo verslo schemą Lietuvoje, kaip jie suprantami pagal PVM įstatymo projekto 711 straipsnį, išrašytų ir / ar gautų PVM sąskaitų faktūrų duomenų teikti į i. SAF neturi.

Taip pat Įsakymas papildytas nuostatomis dėl elektroninių kvitų, kurie laikomi elektroninėmis PVM sąskaitomis faktūromis, įtraukimo į i. SAF.

Įsakymu naikinamas VIII skyrius „2016 metų registrų duomenų teikimas“ kaip nebeaktualus bei atlikti kiti techninio pobūdžio pakeitimai.



